Toimenpideohje

|  |  |
| --- | --- |
| Kuvaus: | Ohje potilaalle, joka on tulossa toimenpiteeseen |

Teille on varattu ihotautien poliklinikalle lääkärinvastaanottoaika, ja siinä yhteydessä mahdollisesti tehdään pieni toimenpide (esim. koepalan otto tai jonkin ihomuutoksen poisto).

Mikäli Teillä on epäily **puudutusaineen** aiheuttamasta allergiasta tai on sellainen jo todettu, ottakaa mukaan asiaan liittyvät tutkimustulokset.

Mikäli Teillä on **asetyylisalisyylihappoa** (Acid. Acetylsalic.) tai sen kaltaista sisältävää lääkettä käytössä, ne pitää **lopettaa 10 päivää ennen** suunniteltua toimenpidettä.

HUOM! Mikäli kuitenkin Teillä on hoitavan lääkärinne **erityisenä määräyksenä**, että **asetyylisalisyylihappoa**

sisältävää lääkettä **ei saa lopettaa**, niin **jatkakaa** tämän lääkkeen käyttöä. Tällainen tilanne on esimerkiksi

verisuoneen laitettu stentti (putkiverkko).

Tällaisia asetyylisalisyylihappoa sisältäviä sekä resepti- että reseptivapaita lääkkeitä ovat m.m.: ASA-Ratiopharm, Asasantin, Aspirin, Aspirin Cardio, Aspirin zipp, Coldrex, Disperin, Finrexin, Finrexin Neo, Orisantin, Primaspan, Thrombo ASA, Treo.

Lisäksi on aiemmin käytössä olleita asetyylisalisyylihappoa sisältäviä, mutta jo poistovalmisteita: ASA-Lannacher Alka-Seltzer, Aspirin C, Fortal C-200, Migpriv, Posinova,  Posivil, Thrombo ASA.

Asetyylisalisyylihappo hidastaa tehokkaasti veren hyytymistä ja siten toimenpiteeseen voi liittyä verenvuoto-ongelmia, ja osassa tapauksia toimenpidettä ei voida tehdä.

Mikäli Teillä on **asetyylisalisyylihappoa sisältäviä yhdistelmä-lääkkeitä** (esim. Asasantin Retard, Orisantin),

**neuvotelkaa hoitavan lääkärinne kanssa** mahdollisesta lääkityksen vaihtamisesta.

Mikäli Teillä on käytössä verenohennukseen varfariini-lääkitys (**Marevan**), se voi jatkua.

Mikäli Teillä on kysyttävää, voitte soittaa KYS:n ihotautien poliklinikalle, puh. (017)-172888.